cyanic-selkie/wikianc huggingface dataset:
ไขสันหลัง
โครงสร้างของระบบสั่งการของร่างกาย
เซลล์ประสาทสั่งการส่วนบน (cortical upper motor neurons) อยู่ในบริเวณ บรอดแมน (Brodmann areas) ที่ 1, 2, 3, 4, 6 และส่งแอกซอนไปตาม รยางค์หลังของ อินเทอร์นัล แคปซูล (internal capsule) และผ่าน ครูซ ซีรีไบร (crus cerebri) ผ่านพอนส์ (pons) และ เมดดุลลารี พีระมิด (medullary pyramids) ซึ่ง 90% ของแอกซอนจะไขว์ไปอีกข้างตรงจุดไขว้กันของใยประสาทในส่วนพีระมิดนี้ (decussation of the pyramids) แล้วจึงลงไปในไขสันหลังในรูป แลทเทอรัล คอร์ติโคสไปนัล แทรคท์ (lateral corticospinal tract) และไซแนปซ์กับเซลล์ประสาทสั่งการส่วนล่าง (lower motor neurons) ที่ปีกล่างของไขสันหลังส่วนเนื้อใน (ventral horns) ซึ่งมีการไซแนปส์ที่ทุกระดับของไขสันหลัง อีก 10% จะลงไปโดยไม่ไขว้ที่พีระมิดในรูปของ เวนทรัล คอร์ติโคสไปนัล แทรคท์ (ventral corticospinal tract) และไซแนปส์กับเซลล์ประสาทสั่งการส่วนล่างซึ่งส่วนมากจะไขว้ไปอีกข้างก่อนไซแนปส์
สมองส่วนกลาง (midbrain) มีนิวเคลียส (nuclei) ที่มีเซลล์ประสาทสั่งการ และมี 4 แทรคท์ ที่ส่งแอกซอนของเซลล์ประสาทสั่งการส่วนบน (upper motor neuronal axons) ลงไปไซแนปส์กับเซลล์ประสาทสั่งการส่วนล่าง (lower motor neurons) แทรคท์เหล่านี้ ได้แก่ รูโบรสไปนัล แทรคท์ (rubrospinal tract) เวสติบูโลสไปนัล แทรคท์ (vestibulospinal tract) เทคโทสไปนัล แทรคท์ (tectospinal tract) และ เรติคูโลสไปนัล แทรคท์ (reticulospinal tract) ทั้งนี้ รูโบรสไปนัล แทรคท์ (rubrospinal tract) จะลงไปกับ แลทเทอรัล คอร์ติโคสไปนัล แทรคท์ (lateral corticospinal tract) และอีก 3 แทรคท์จะลงไปกับ แอนทีเรียร์ คอร์ติโคสไปนัล แทรคท์ (anterior corticospinal tract)
การทำงานของเซลล์ประสาทสั่งการส่วนล่าง (lower motor neuron) สามารถแบ่งได้เป็นสองกลุ่ม คือ
การเดินขบวนสู่แวร์ซาย
การเดินขบวนสู่แวร์ซาย (March on Versailles) บ้างเรียก การเดินขบวนเดือนตุลาคม เป็นหนึ่งในเหตุการณ์สำคัญของการปฏิวัติฝรั่งเศส เป็นการเดินขบวนของสตรีชาวปารีสเมื่อวันที่ 5 ตุลาคม ค.ศ. 1789 สู่พระราชวังแวร์ซาย ที่พำนักของกษัตริย์และสถานที่ประชุมสภาร่างธรรมนูญแห่งชาติ
วิกฤตเศรษฐกิจที่ร้ายแรงได้ส่งผลกระทบต่อสตรีซึ่งมีหน้าที่หาอาหารให้สามีและสมาชิกครอบครัว พวกเธอมองเห็นงานเลี้ยงอันใหญ่โตฟุ่งเฟือยในราชสำนักขณะที่ตัวเองกลับอดอยาก กลุ่มสตรีหลายพันคนซึ่งประกอบด้วยหญิงหาเช้ากินค่ำ, แม่ค้า, ช่างหัตกรรม, หญิงข้างถนน ตลอดจนโสเภณีชั้นสูง รวมตัวกันที่ออแตลเดอวีล (ศาลาว่าการกรุงปารีส) ในเช้าวันที่ 5 ตุลาคม ค.ศ. 1789 จนกระทั่งมีจำนวนราว 7,000–9,000 คน จึงเริ่มเดินขบวนสู่แวร์ซายพร้อมด้วยอาวุธและปืนใหญ่ที่ยึดมาจากออแตลเดแซ็งวาลีดและการทลายคุกบัสตีย์เมื่อสองเดือนก่อนหน้า
กลุ่มผู้ชุมนุมใช้เวลาเดินเท้าจากปารีสไปแวร์ซายราวหกชั่วโมงท่ามกลางสายฝนในฤดูใบไม้ร่วง พวกเธอเต็มไปด้วยความโกรธแค้นต่อราชวงศ์ หวังจะคุมองค์กษัตริย์กลับปารีสและต้องการคุยกับพระนางมารี อ็องตัวแน็ต เมื่อพวกเธอไปถึงพระราชวังแวร์ซาย ก็พบกับผู้ชุมนุมอีกกลุ่มหนึ่งที่รายล้อมพระราชวังอยู่ก่อน สมาชิกสภาบางส่วนออกมาเชิญให้ผู้ชุมนุมเข้าไปหลบฝนและพักผ่อนในห้องประชุมสภา เหล่าฝูงชนต่างไปนั่งพักบนม้านั่งของสมาชิกสภาอย่างเหน็ดเหนื่อย แกนนำของพวกเธอพูดกับผู้แทนในสภาร่างธรรมนูญแห่งชาติว่าพวกเธอมาล้อมสภาเพื่อขอขนมปังเพียงเท่านั้น ในช่วงนี้มีสมาชิกสภาหลายคนออกมาต้อนรับและให้กำลังใจฝูงชน หนึ่งในนั้นคือมักซีมีเลียง รอแบ็สปีแยร์ ซึ่งตอนนั้นยังไม่มีอำนาจ
ฌ็อง โฌแซ็ฟ มูว์นีเย ประธานสภาร่างธรรมนูญนำตัวแกนนำผู้ชุมนุมจำนวนหกคนไปเข้าเฝ้าองค์กษัตริย์ในพระราชวัง องค์กษัตริย์แสดงความเห็นใจและปลอบปละโลมพวกเธอจนบางคนถึงกับล้มลงไปร้องให้ที่พื้น ทรงสัญญาว่าจะปันส่วนอาหารส่วนหนึ่งจากคลังหลวงให้ ฝูงชนบางส่วนจึงพอใจและเดินเท้ากลับปารีส อย่างไรก็ตาม ฝูงชนส่วนใหญ่ยังคงปักหลักอยู่ และมีข่าวลือว่ากษัตริย์ให้สัญญาหลอกๆ เมื่อพระเจ้าหลุยส์ทรงตระหนักถึงอันตรายที่รายล้อม จึงปรึกษากับข้าราชบริพาร ในเวลาหกโมงเย็น พระองค์ทรงประกาศยอมรับกฤษฎีกาสิงหาคม (กฎหมายเลิกระบบศักดินา) และทรงยอมรับประกาศสิทธิมนุษยชนและพลเมืองโดยไม่มีเงื่อนไข เพื่อคลายความไม่พอใจของฝูงชน
เช้าวันต่อมา ผู้ประท้วงบางส่วนค้นพบประตูขนาดเล็กของพระราชวังที่ไม่มียามเฝ้า พวกเขาจึงแอบเข้าไปในเขตพระราชฐานและเดินตามหาห้องบรรทมขององค์ราชินีเพื่อสังหารพระนาง ราชองค์รักษ์กรู่เข้ามาทั่วเขตพระราชฐานและยิงผู้บุกรุกตายไปหลายคน ฝูงชนจึงโกรธเคืองและพากันบุกเข้าเขตพระราชฐาน ความโกลาหลในจึงเกิดขึ้นในพระราชวัง ราชองครักษ์สู้ไม่ได้และถูกฆ่าตายไปอย่างน้อยหนึ่งนาย หน่วยของนายพลลาฟาแย็ต ต้องเข้ามาห้ามปราม ลาฟาแย็ต ทหารผู้ได้รับการยอมรับจากทั้งสองฝ่าย ต้องตื่นขึ้นมาเพื่อเป็นตัวกลางจนเหตุการณ์คลี่คลายลง อย่างไรก็ตาม การชุมนุมนอกพระราชวังยังคงดำเนินต่อไป พระบรมวงศ์จึงเสด็จออกจากแวร์ซายไปประทับที่พระราชวังตุยเลอรีในกรุงปารีสเมื่อวันที่ 6 ตึลาคม ค.ศ. 1789 ตามคำทูลของนายพลลาฟาแย็ต ที่เชื่อว่าสถานการณ์คงจะคลี่คลายถ้ากษัตริย์อยู่ใกล้ประชาชนมากขึ้น
เดอะไวต์สไตรปส์
หลังจากออกซิงเกิลหลายซิงเกิลและอัลบั้ม 3 ชุด ภายใต้ค่ายเพลงใต้ดินอิสระ เดอะไวต์สไตรปส์ก็เริ่มโดดเด่นขึ้นมาในปี 2002 ในส่วนหนึ่งของกระแสเพลงฟื้นฟูการาจร็อก อัลบั้ม White Blood Cells และ Elephant ประสบความสำเร็จเป็นอย่างดี ทำให้เป็นที่รู้จักกว้างขวางในสื่อทั้งในสหรัฐอเมริกาเองและในสหราชอาณาจักร และโดยเฉพาะอย่างยิ่งในซิงเกิล "Seven Nation Army" ที่กล่าวได้ว่าเป็นซิงเกิลที่ทำให้ไวต์สไตรปส์มีชื่อเสียงขึ้นมา เพลงได้ถูกนำไปใช้ในการแข่งขันฟุตบอล รวมถึงการประท้วงทางการเมืองในยุโรปหลายครั้ง
สมาชิกทั้ง 2 ทำเพลงด้วยตัวเองทั้งหมด ทั้งการเขียนเพลงและบันทึกเสียง แม้กระทั่งคอนเสิร์ตที่เล่นสดแค่ 2 คน ไม่มีนักดนตรีอื่นเพิ่มเติม ซึ่งพวกเขาได้ใช้เครื่องดนตรีที่จำกัดให้คุ้มค่าที่สุด โดยเฉพาะยิ่งในซิงเกิล "Seven Nation Army" ที่เสียงดูเหมือนใช้กีตาร์เบส แต่แท้จริงแล้วแจ็ก ไวต์ ได้ปรับเสียงให้กีตาร์ไฟฟ้าเล่นได้แบบ "เซมิ-อะคูสติก" (Semi-acoustic) ดนตรีของพวกเขาได้รับอิทธิพลผสมผสานระหว่างแนวพังก์และบลูส์ การแต่งเพลงที่เรียบเรียง แสดงอย่างง่ายๆ ดิบๆ และทั้งคู่ยังเป็นที่สะดุดตาในเรื่องของแฟชั่น ด้วยสีง่ายๆ มาประกอบโดยเฉพาะอย่างยิ่งคือ สีแดง สีขาว และสีดำ
เดอะไวต์สไตรปส์ มีผลงานสตูดิโออัลบั้ม 6 ชุด, อีพี 2 ชุด ,อัลบั้มมิวสิกวิดีโอ 1 ชุด, ซิงเกิล 26 ชุดและมิวสิกวิดีโอ 24 เพลง วงมียอดขายโดยประมาณที่ 12 ล้านชุดทั่วโลก โดยมียอดขาย 2 ล้านชุดเฉพาะในสหรัฐอเมริกา 3 อัลบั้มของพวกเขา ยังได้รับรางวัลแกรมมี่ในสาขาอัลบั้มอัลเทอร์เนทีฟยอดเยี่ยมอีกด้วย
หลังจากที่อยู่ในช่วงพักวง และงานสตูดิโออัลบั้มร่วม 3 ปี ล่าสุด แจ็ก ไวต์ และ เม็ก ไวต์ ตัดสินใจประกาศแยกวง "เดอะไวต์สไตรปส์" อย่างเป็นทางการ เมื่อวันที่ 2 กุมภาพันธ์ 2011
ชูร่า
ชูร่า (シュラ; Shura) หรือ นายขนมต้ม เป็นตัวละครจากเกม ผู้ใช้วิชามวยไทยออกต่อสู้ ปรากฏตัวครั้งแรกในเกมเวิลด์ฮีโร่ ภาค 2 ซึ่งเป็นเกมต่อสู้ (Vs.Fighting) จากประเทศญี่ปุ่น ซึ่งเป็นตัวละครที่ได้รับความนิยมอยู่พอสมควรในวงการเกมต่อสู้ของไทย
ทั้งนี้ ทางบริษัท ADK ซึ่งเป็นผู้ผลิตจากประเทศญี่ปุ่น ได้ดัดแปลงต้นแบบมาจากนักมวยไทยในตำนานผู้มีนามว่า นายขนมต้ม มาเป็นต้นแบบ โดยนักเล่มเกมชาวญี่ปุ่นได้ขนานนามว่า ชูร่า ซึ่งหมายถึงเทพปีศาจ และนักเล่นเกมชาวไทยขนานนามว่าเป็น "นายขนมต้มกลับชาติมาเกิด" ฉากสังเวียนการต่อสู้ประจำตัวของชูร่าในเวิลด์ฮีโร่ภาค 2 มีชื่อเสียงในด้านภาพลักษณ์ของศาสนสถานไทยซึ่งมีพระสงฆ์และแมวไทยปรากฏอยู่ในฉากหลังนี้ด้วย
โดยชูร่าเป็นนักมวยไทยที่มีท่าไม้ตายแบบพุ่งชกเหมือนกับเอ็ม. ไบสัน ซึ่งเป็นนักมวยจากสตรีทไฟท์เตอร์ และมีท่าไม้ตายเป็นเข่าลอย ที่คล้ายกันกับท่าไม้ตายที่มีชื่อว่าไทเกอร์นีครัชของสกัด และไทเกอร์คิกของโจ ฮิกาชิ ซึ่งเป็นสองนักมวยไทยจากเกม Capcom vs. SNK 2 ด้วยเช่นกัน
ประวัติตามท้องเรื่อง
ชูร่า เป็นนักมวยไทยที่มีชีวิตอยู่ในสมัยอยุธยา เขาได้เริ่มเดินทางตามหาพี่ชายซึ่งเป็นนักมวยเช่นเดียวกับเขา โดยที่ชูร่าเองไม่ทราบแน่ชัดว่ายังมีชีวิตอยู่หรือไม่ รวมทั้งเขายังมีความปรารถนาที่จะเป็นแชมป์มวยเช่นดียวกับพี่ชายของตนอีกด้วย ภายหลังจากการเสร็จสิ้นการแข่งขันศึกเวิลด์ฮีโร่ ภาคเพอร์เฟกต์แล้ว ชูร่ารู้สึกปราบปลื้มกับชัยชนะที่ตนได้รับเป็นอย่างยิ่ง ดร.บราวน์ซึ่งเป็นนักวิทยาศาสตร์ได้ออกมาแสดงความยินดีต่อเขา แต่ชูร่าเองก็ไม่คาดคิดมาก่อนว่าแม่ของเขาจะมาหาเขาที่แห่งนี้ด้วย เขากล่าวกับแม่ของตนว่าเขาได้รับชัยชนะแล้ว โดยที่เขาไม่ทราบมาก่อนเลยว่าแม่ของเขามาที่นี่เพียงเพื่อต้องการให้เดินทางกลับบ้านเกิดของตน
การสร้าง (แก้ความกำกวม)
การสร้าง โดยนัยทั่วไปหมายถึง การทำให้สิ่งที่ไม่มีอยู่ เกิดมีขึ้นมาไม่ว่ารูปธรรมหรือนามธรรม ด้วยวิธีการต่าง ๆ และอาจหมายถึง
อ็อสคาร์ ชินด์เลอร์
อ็อสคาร์ ชินด์เลอร์ (Oskar Schindler; 28 เมษายน พ.ศ. 2451 – 9 ตุลาคม พ.ศ. 2517) คือนักอุตสาหกรรมและนักจารกรรมชาวเยอรมัน อดีตสมาชิกพรรคกรรมกรชาติสังคมนิยมเยอรมัน (พรรคนาซี) ผู้ได้รับการกล่าวขานว่าช่วยชีวิตชาวยิวกว่า 1,200 คน ในช่วงการฆ่าล้างเผ่าพันธุ์ชาวยิว ด้วยการรับเข้าทำงานเป็นลูกจ้างในโรงงานภาชนะเคลือบและโรงงานผลิตอาวุธสงครามที่เขาเป็นเจ้าของอยู่ ซึ่งตั้งอยู่ในเขตยึดครองโปแลนด์ของเยอรมนีและรัฐในอารักขาแห่งโบฮีเมียและโมราเวีย นอกจากนี้เขายังเป็นที่มาของนวนิยายเรื่อง Schindler's Ark ปี พ.ศ. 2525 ซึ่งต่อมาถูกดัดแปลงเป็นภาพยนตร์เรื่อง ชะตากรรมที่โลกไม่ลืม ในปี พ.ศ. 2536 ที่สะท้อนแง่มุมในชีวิตของซินด์เลอร์ ผู้ถูกผลักดันด้วยแรงจูงใจจากผลกำไรของธุรกิจในช่วงแรก และต่อมาได้แสดงให้เห็นถึงการริเริ่ม ความดื้อรั้น และความทุ่มเทเพื่อรักษาชีวิตลูกจ้างชาวยิวของเขาในภายหลัง
ซินด์เลอร์เติบโตในเมืองซวิตเทา โมราเวีย และเคยทำงานอยู่ในบริษัทค้าขายหลายแห่ง จนกระทั่งในปี พ.ศ. 2479 ได้เข้าร่วมกับหน่วยสืบราชการลับของนาซีเยอรมนีหรือแอปเวร์ (Abwehr) และเข้าร่วมเป็นสมาชิกพรรคนาซีในปี พ.ศ. 2482 ซึ่งก่อนหน้านี้ ในช่วงที่เยอรมนียังไม่ได้บุกยึดครองเช็กโกสโลวาเกียในปี พ.ศ. 2481 ซินด์เลอร์ทำหน้าที่รวบรวมข้อมูลข่าวสารเกี่ยวกับการรถไฟและการเคลื่อนย้ายกำลังพลของกองทัพให้แก่รัฐบาลเยอรมัน จนถูกจับกุมในข้อหาจารกรรมโดยรัฐบาลเช็ก แต่ก็ถูกปล่อยตัวในปีเดียวกันจากเงื่อนไขในความตกลงมิวนิก หลังจากนั้นซินด์เลอร์จึงย้ายไปปฏิบัติงานรวบรวมข่าวสารในโปแลนด์ในปี พ.ศ. 2482 หรือช่วงก่อนที่เยอรมนีจะบุกยึดครองโปแลนด์ อันเป็นจุดเริ่มต้นของสงครามโลกครั้งที่สอง
ในปี พ.ศ. 2482 ซินด์เลอร์ได้รับมอบให้เป็นเจ้าของโรงงานภาชนะเครื่องเคลือบในกรากุฟ โปแลนด์ ซึ่งมีจำนวนคนงาน (ณ ช่วงเวลาที่รุ่งเรืองที่สุดของโรงงานในปี พ.ศ. 2487) อยู่ประมาณ 1,750 คน ในจำนวนนั้นเป็นชาวยิวราวหนึ่งพันคน ซินด์เลอร์สามารถปกป้องลูกจ้างชาวยิวของเขาจากการถูกส่งตัวไปยังค่ายกักกันนาซีด้วยเส้นสายในหน่วยสืบราชการลับ แม้ว่าในช่วงแรกเขาจะมุ่งความสนใจไปที่การทำกำไรจากธุรกิจก็ตาม แต่ในภายหลังเขาหันกลับมาให้ความสำคัญในการปกป้องลูกจ้างชาวยิวของตน โดยไม่สนว่าจะต้องแลกมาด้วยอะไรก็ตาม เมื่อเวลาผ่านไปเรื่อย ๆ ซินด์เลอร์ต้องติดสินบนเจ้าหน้าที่จากพรรคนาซีด้วยส่วยก้อนโตและสินทรัพย์หรูหรามากมายที่หาซื้อได้จากตลาดมืดเท่านั้น แลกกับอิสรภาพของลูกจ้างชาวยิวของเขา
ต่อมาในปี พ.ศ. 2487 เมื่อเยอรมนีมีทีท่าว่าจะพ่ายแพ้ในสงคราม หน่วยชุทซ์ชทัฟเฟิล (หน่วยเอสเอส) ของนาซีจึงเริ่มปิดค่ายกักกันในภาคตะวันออกและอพยพนักโทษที่ยังคงหลงเหลืออยู่มายังฝั่งตะวันตก ส่งผลให้นาซีจำต้องสังหารนักโทษในค่ายกักกันเอาชวิทซ์และค่ายกักกันกรอสส์-โรเซินไปเป็นจำนวนมาก ซินด์เลอร์จึงได้ทำการโน้มน้าว เฮาป์ชเติมฟือเรอร์ (Hauptsturmführer) ของหน่วยชุทซ์ชทัฟเฟิล อาม็อน เกิท ผู้บัญชาการค่ายกักกันกรากุฟ-ปวาซอฟ (Kraków-Płaszów) ในละแวกใกล้เคียง ขอย้ายโรงงานของตนไปยังบรึนน์ลิตซ์ในซูเดเทินลันด์ เขาจึงสามารถปกป้องลูกจ้างของตนให้รอดพ้นจากการถูกจับเข้าห้องรมแก๊สไปได้ เลขานุการของเกิท มีเทค เปมเปอร์ จึงรวบรวมและพิมพ์รายชื่อชาวยิวจำนวน 1,200 คน ซึ่งได้มาจากตำรวจแห่งกองตำรวจชาวยิว มาร์เซิล กอลด์แบร์ก ส่งให้เดินทางไปยังบรึนน์ลิตซ์ในเดือนตุลาคม พ.ศ. 2487 ทั้งนี้ซินด์เลอร์ยังคงติดสินบนเจ้าหน้าที่เอสเอสต่อไปจนกระทั่งสงครามโลกครั้งที่สองภาคพื้นยุโรปสิ้นสุดลงในเดือนพฤษภาคม พ.ศ. 2488 เพื่อหลีกเลี่ยงการจับลูกจ้างของเขาไปลงโทษและประหารชีวิต ทำให้เขาต้องแลกเอาทรัพย์สินและความมั่งคั่งที่มีอยู่ทั้งหมดไปกับการติดสินบนและซื้อสินค้าหายากจากตลาดมืดมาเพื่อการนี้
หลังสงครามสิ้นสุดลง ซินด์เลอร์ย้ายไปยังเยอรมนีตะวันตก และได้รับเงินสนับสนุนค่าใช้จ่ายต่าง ๆ จากบรรดาองค์กรบรรเทาทุกข์ของชาวยิว ซึ่งหลังจากที่ได้รับชำระเงินทดแทนจากสงครามมาบางส่วน เขาได้ตัดสินใจย้ายถิ่นฐานไปยังอาร์เจนตินาและลงหลักปักฐานทำไร่สวนที่นั้น อย่างไรก็ตามในปี พ.ศ. 2501 ซินด์เลอร์ตกอยู่ในสภาวะล้มละลาย เข้าจึงแยกทางกับภรรยาและเดินทางกลับเยอรมนี ก่อนที่จะล้มเหลวในการประกอบธุรกิจหลายอย่าง จนในที่สุดเขาจำเป็นต้องพึ่งพาเงินช่วยเหลือจาก ซินด์เลอร์ยูเดิน (Schindlerjuden; ชาวยิวของซินด์เลอร์) ซึ่งเป็นกลุ่มผู้รอดชีวิตจากการฆ่าล้างเผ่าพันธุ์ด้วยความช่วยเหลือของเขา นอกจากนี้เขายังถูกมอบเกียรติยศ ไรท์เชียสอะมองเดอะเนชันส์ (Righteous Among the Nations) จากรัฐบาลอิสราเอลในปี พ.ศ. 2506
ซินด์เลอร์เสียชีวิตในวันที่ 9 ตุลาคม พ.ศ. 2517 ณ เมืองฮิลเดสไฮม์ เยอรมนีตะวันตก และถูกฝังบนภูเขาไซออนในเยรูซาเลม นับเป็นสมาชิกพรรคนาซีเพียงคนเดียวที่ได้รับการเชิดชูเกียรติเช่นนี้
จัง ซอ-ฮี
จัง ซอ-ฮี (เกิด 5 มกราคม ค.ศ. 1972) เป็นนักแสดงหญิงชาวเกาหลีใต้ เธอได้แสดงในละครโทรทัศน์หลายเรื่อง อาทิ รอยรักแรงแค้น (2002) และพิษรักแรงแค้น (2008) ซึ่งทั้ง 2 เรื่องเป็นละครที่ประสบความสำเร็จอย่างมากในด้านความนิยมและทำให้ จัง ได้รับรางวัลการแสดงสูงสุดในอาชีพของเธอจากเวที เอ็มบีซี ดรามา อวอร์ดส์ และเอสบีเอส ดรามา อวอร์ดส์ ในการสำรวจของจีนในปี ค.ศ. 2007 เกี่ยวกับนักแสดงเกาหลีที่ทรงอิทธิพลที่สุด จัง เป็นนักแสดงที่มีอันดับสูงสุดในฝ่ายหญิงและอยู่ในอันดับที่ 7 ในภาพรวม
กิ่งจังหวัดอิชิการิ
กิ่งจังหวัดอิชิการิ (石狩振興局 (Ishikari-shinkō-kyoku)) เป็น 1 ใน 14 กิ่งจังหวัดของฮกไกโด จัดตั้งขึ้นในปี ค.ศ. 1897 เดิมชื่อ กิ่งจังหวัดซัปโปโระ แต่เปลี่ยนชื่อมาเป็น กิ่งจังหวัดอิชิการิ ในปี ค.ศ. 1922
ประวัติศาสตร์
ประวัติความเป็นมาของกิ่งจังหวัดอิชิการิ เรียงตามปี ค.ศ.
กีฬาไตรกีฬาในโอลิมปิกฤดูร้อน 2008 – รอบคัดเลือก
การแข่งขันกีฬาไตรกีฬาในโอลิมปิกฤดูร้อน 2008 รอบคัดเลือก เป็นการแข่งขันไตรกีฬาเพื่อคัดเลือกนักกีฬาเข้าแข่งขันกีฬาโอลิมปิกฤดูร้อน 2008 ณ กรุงปักกิ่ง สาธารณรัฐประชาชนจีน โดยมีโค้วต้าทั้งหมด 110 คน แต่ละประเทศสามารถส่งนักกีฬาเข้าแข่งขันได้สูงสุด 2 คน (1 คนต่อรายการ) การคัดเลือกสิ้นสุดเมื่อวันที่ 31 มกราคม ค.ศ. 2008
จริยธรรมด้านคอมพิวเตอร์
จริยธรรมด้านคอมพิวเตอร์ หมายถึงหลักศีลธรรมที่กำหนดขึ้นเพื่อใช้เป็นแนวทางปฏิบัติ หรือควบคุมการใช้งานระบบคอมพิวเตอร์และเทคโนโลยีสารสนเทศ
วิมานลอย
วิมานลอย (Gone with the Wind) เป็นภาพยนตร์อเมริกันแนวมหากาพย์โรแมนติกอิงประวัติศาสตร์ ฉายเมื่อ ค.ศ. 1939 ดัดแปลงจากนวนิยายชื่อเดียวกันในปี ค.ศ. 1936 ของ มาร์กาเร็ต มิตเชลล์ ภาพยนตร์สร้างโดย เดวิด โอ. เซลซ์นิก จาก เซลซ์นิกอินเตอร์เนชันแนลพิกเจอร์ส และกำกับโดย วิกเตอร์ เฟลมิง ภาพยนตร์ดำเนินเรื่องในอเมริกาตอนใต้ ในช่วงสงครามกลางเมืองอเมริกาและสมัยการบูรณะ ภาพยนตร์เล่าเรื่องราวของ สการ์เลตต์ โอฮารา (วิเวียน ลีห์) ลูกสาวผู้เอาแต่ใจของเจ้าของไร่ในจอร์เจีย หลังจากที่เธอตามหาความรักของเธอกับ แอชลีย์ วิลค์ส (เลสลี ฮาเวิร์ด) ผู้ซึ่งแต่งงานกับลูกพี่ลูกน้องของเขา เมลานี แฮมิลตัน (โอลิเวีย เดอ แฮวีลันด์) และต่อมาโอฮาราก็แต่งงานกับเร็ตต์ บัตเลอร์ (คลาร์ก เกเบิล)
ภาพยนตร์มีปัญหาในการสร้างหลายอย่าง ได้แก่ การเริ่มต้นถ่ายทำที่ล่าช้าไปสองปีจนได้ถ่ายทำในเดือนมกราคม ค.ศ. 1939 เนื่องจากความมุ่งมั่นของเซลซ์นิกที่ต้องการให้เกเบิลมารับบทเรตต์ และสิ้นสุดการถ่ายทำในเดือนกรกฎาคมถัดมา การคัดเลือกนักแสดงในบทบาทของสการ์เลตต์เป็นเรื่องยาก เพราะมีการสัมภาษณ์ผู้หญิงที่ไม่รู้จักกว่า 1,400 คนเพื่อรับบทนี้ บทภาพยนตร์ดั้งเดิมของ ซิดนีย์ ฮาวเวิร์ด ได้รับการแก้ไขหลายครั้งโดยนักเขียนหลายคนเพื่อลดให้มีความยาวที่เหมาะสม จอร์จ คูคอร์ ผู้กำกับคนเดิมถูกไล่ออกหลังจากเริ่มถ่ายทำได้ไม่นาน และถูกแทนที่ด้วยเฟลมมิง ซึ่ง แซม วูด เข้ามาแทนที่ในช่วงสั้น ๆ ในขณะที่ต้องพักงานเนื่องจากความอ่อนล้า งานหลังการถ่ายทำเสร็จสิ้นในเดือนพฤศจิกายน ค.ศ. 1939 เพียงหนึ่งเดือนก่อนการฉายรอบปฐมทัศน์
ภาพยนตร์ฉายเมื่อวันที่ 15 ธันวาคม ค.ศ. 1939 ได้รับการตอบรับที่ดีจากนักวิจารณ์ โดยชมในเรื่องการคัดเลือกนักแสดง แต่ติในเรื่องความยาวของภาพยนตร์ ณ งานประกาศผลรางวัลออสการ์ ครั้งที่ 12 วิมานลอย ได้รับรางวัลออสการ์สิบสาขา (แปดสาขาจากการแข่งขันและสองสาขารางวัลกิตติมศักดิ์) จากการเสนอชื่อเข้าชิงทั้งหมดสิบสามสาขา เช่น สาขาภาพยนตร์ยอดเยี่ยม, ผู้กำกับภาพยนตร์ยอดเยี่ยม (เฟลมิง), บทภาพยนตร์ดัดแปลงยอดเยี่ยม (ซิดนีย์ ฮาวเวิร์ด ได้รับรางวัลหลังเขาเสียชีวิตแล้ว), นักแสดงนำหญิงยอดเยี่ยม (ลีห์) และ นักแสดงสมทบหญิงยอดเยี่ยม (แฮตตี แม็กแดเนียล โดยเป็นแอฟริกันอเมริกันคนแรกที่ได้รับรางวัลออสการ์) สร้างสถิติเป็นภาพยนตร์ที่ได้รับรางวัลและมีการเสนอชื่อเข้าชิงรวมกันมากที่สุดในเวลานั้น
สถาบันภาพยนตร์อเมริกันได้บรรจุวิมานลอย อยู่ในรายชื่อ 100 อันดับสุดยอดภาพยนตร์อเมริกันตลอดกาล ไว้ในปี 1998 ติดอยู่อันดับที่ 4 และถึงแม้ว่าการจัดอันดับใหม่ในปี 2007 จะตกไปอยู่อันดับที่ 6 และในเดือนมิถุนายน 2008 สถาบันภาพยนตร์อเมริกันเปิดเผยให้เป็น 1 ใน 10 ภาพยนตร์แนวอเมริกันที่ดีที่สุด จากผลสำรวจจากคน 1,500 คนในสังคมนักคิดสร้างสรรค์ วิมานลอย ยังติดอันดับ 4 ของภาพยนตร์ย้อนยุคที่ดีที่สุด มียอดจำหน่ายตั๋วในสหรัฐอเมริกามากกว่าเรื่องใดในประวัติศาสตร์ภาพยนตร์อเมริกัน เมื่อเทียบกับหนังฮอลลีวูดในปัจจุบัน และยังถือว่าเป็น 1 ในภาพยนตร์ที่ยิ่งใหญ่และได้รับความนิยมมากที่สุดตลอดกาลและยังเป็น 1 ในสัญลักษณ์ด้านภาพยนตร์ที่ยังคงอยู่มากที่สุดแห่งยุคทองของฮอลลีวูด เรื่องรายได้ เมื่อคิดจากอัตราเงินเฟ้อ วิมานลอย ถือว่าเป็นภาพยนตร์ที่ทำรายได้สูงที่สุดตลอดกาลในอเมริกาเหนือและสหราชอาณาจักร
เรื่องย่อ
สการ์เลตต์ โอฮารา สาวน้อยลูกเจ้าของไร่ฝ้ายขนาดใหญ่ในรัฐจอร์เจีย ผู้มีชีวิตแสนสุขสบาย มีผู้ชายหลงใหลในความงามของเธออย่างมากมาย แต่เธอรัก แอชลี่ย์ วิลค์ เพียงคนเดียว แต่แอชลี่ย์ กำลังจะแต่งงานกับญาติของตัวเองชื่อ เมลานี ฮามิลตั้น ในงานเลี้ยงบาบีคิวของแอชลี่ย์ สการ์เล็ตได้บอกความรู้สึกของตัวเองให้แอชลี่ย์ฟัง แต่ว่าแอชลี่ย์กั๊กเธอไว้ ไม่ยอมบอกว่าเค้ารักเมลานี ไมได้รักสกาเล็ต ตอนที่นางเอกของเราสารภาพรักกัน เร็ตต์ บัตเลอร์ ได้ไปแอบอยู่ในห้องสมุด รับรู้การกระทำอันน่าอับอาย
นับตั้งแต่นั้นมาเธอก็ไม่ชอบหน้าเร็ตต์เลย ด้วยความต้องการประชดและอยากให้แอชลี่ย์เสียใจ สการ์เล็ตจึงยอมแต่งงานกับพี่ชายของเมลานี แต่เขาไปรบและตายในเวลาต่อมา คราวนี้สการ์เล็ตจึงเป็นหม้าย แต่เธอไม่ได้เสียใจซักนิดที่สามีตาย ออกจะเบื่อกับการไว้ทุกข์จอมปลอมด้วยซ้ำไป แต่แล้วชีวิตของเธอต้องพลิกผันไป เมื่อสงครามกลางเมืองได้เกิดขึ้น ผู้คนบาดเจ็บล้มตาย ทาสผิวดำใต้อาณัติถูกเกณฑ์ไปช่วยรบ และภาคใต้ตกเป็นฝ่ายแพ้ในที่สุด
วิถีชีวิตและความสุขของเธอหลุดลอยหายไปดุจ ดั่ง “วิมานลอย” ไปตามสายลม สการ์เลตต์จึงให้คำมั่นสัญญากับตัวเองว่า “เธอจะไม่มีวันต้องอดอยากอีก” ด้วยความสวยที่เธอมี เธอจึงหลอกล่อคู่หมั้นของน้องสาว แล้วเธอก็แต่งงานอีกครั้งเพื่อเงินและความสุขสบาย เธอต้องแต่งงานเพราะว่าฝ่ายใต้แพ้แล้วพวกแยงกี้ต้องการเก็บภาษีที่ดินถึง 300 เหรียญ และลำพังผู้หญิงเพียงคนเดียวทำงานไม่ไหว พ่อก็เป็นบ้าหลังจากแม่ตาย เธอเป็นผู้หญิงที่สู้ชีวิตคนนึง และสามารถทำทุกอย่างได้อย่างที่ผู้ชายทำ เช่น ขี่ม้า ยิงปืน และเธอต้องรับปากแอชลี่ย์ว่าจะดูแลเมลานีกับลูกในท้องและน้องสาวสองคนและทาสที่ซื่อสัตย์อีกสามคน เธอจึงพยายามทุกทางที่จะได้เงินมารักษาแผ่นดิน แผ่นดินที่พ่อรักและเป็นที่ทำกินของครอบครัวมาตลอดสามชั่วอายุคน
เธอเคยไปขอความช่วยเหลือจากเร็ตต์ เร็ตต์เกือบเชื่อ แต่ได้เห็นมือของเธอเสียก่อน เขาจึงปฏิเสธเนื่องจากจับได้ว่าเธอโกหกว่าอยู่สุขสบาย อยู่มาวันหนึ่งขณะที่เดินทางกลับบ้านมีพวกแยงกี้ได้ดักปล้นรถม้าของเธอ แต่ทาสของเธอที่ถูกเกณฑ์ไปรบนั้นได้มาช่วยไว้พอดี เธอจึงรอดออกมาได้ แต่คืนนั้น พวกแอชลี่ย์และสามีคนที่สองได้พากันไปเผาที่อยู่ของพวกนั้น แอชลี่ย์ถูกยิงที่ไหล่ และสามีของเธอถูกยิงที่หัว ตายคาร่องน้ำข้างถนน แอชลี่ย์รอดมาได้เพราะเร็ตต์ไปช่วยไว้ทัน
ต่อมาเร็ตต์มาขอแต่งงาน เธอจึงยอมตกลงแต่ง และวิมานอันแสนหวานของเธอกลับมาอีกครั้ง ทุกอย่างเหมือนไปได้สวย มีลูกสาว มีครอบครัวอบอุ่น แต่เธอก็ยังรักแอชลี่ย์เหมือนเดิม แต่ วิมานของเธอก็พังสลายอีกครั้ง เมื่อเธอแท้งลูกคนที่สองเพราะทะเลาะกับเร็ตต์ ไม่นานนัก ลูกคนแรกก็ตกม้าตาย หัวใจเธอแหลกสลาย รวมทั้งเร็ตต์ก็เหมือนจะบ้า และเมลานีตายในเวลาถัดมา ก่อนที่เมลานีจะตายนั้น เธอได้ฝากลูกชายและแอชลี่ย์ให้สการ์เล็ตดูแล และยังบอกสการ์เล็ตว่าเร็ตต์รักสการ์เล็กมาก เธอได้ยินดังนั้นจึงรู้ใจตัวเองทันทีว่าเธอนั้นรักเร็ตต์นานแล้ว แต่ด้วยทิฐิที่มีจึงปากอย่างใจอย่าง เธอบอกรักเร็ตต์ในวันที่เขาจะจากไป คำว่ารักคำเดียวไม่สามารถรั้งเร็ตต์ให้อยู่ได้ เพราะเขาคิดว่าเมื่อเมลานีตาย สการ์เล็ตก็จะได้คบกับแอชลี่ย์อย่างเปิดเผย และจึงเลือกที่จะจากไป กลับไปบ้านเกิดที่ชาร์ลตัน และเลือกที่จะไม่เชื่อในคำว่ารักของเธอ
รางวัล
วิมานลอย ได้รับรางวัลอีกเป็นจำนวนมาก แต่ที่มีชื่อเสียง คือ
สโมสรวอลเลย์บอลเกษตรศาสตร์
สโมสรวอลเลย์บอลเกษตรศาสตร์ เป็นสโมสรวอลเลย์บอลอาชีพในประเทศไทย สโมสรก่อตั้งขึ้นในปี พ.ศ. 2556 ปัจจุบันลงแข่งขันในไทยแลนด์ลีก
รายชื่อผู้เล่นฤดูกาล 2022-23
''ข้อมูล ณ เดือนพฤศจิกายน พ.ศ. 2565''
ทุติยเพ็ญ
ทุติยเพ็ญ หรือบลูมูน (blue moon) คือดวงจันทร์เต็มดวงที่มีกำหนดเวลาเกิดไม่แน่นอน โดยส่วนใหญ่ในแต่ละปีจะมีดวงจันทร์เต็มดวง 12 ครั้ง เฉลี่ยเกิดประมาณเดือนละหนึ่งครั้ง แต่ถ้าคิดเฉพาะระยะเวลาที่เกิดดวงจันทร์เต็มดวง 12 ครั้ง (รอบ) ในหนึ่งปีของปฏิทินตามระบบสุริยคติจะมีจำนวนวันมากกว่าประมาณ 11 วัน ซึ่งเมื่อนำมาสะสมรวมกัน จะทำให้ทุกสองหรือสามปีมีดวงจันทร์เต็มดวงเพิ่มขึ้นหนึ่งครั้ง (กล่าวคือจะเกิดขึ้น 2.71722874 ปี) ดวงจันทร์เต็มดวงที่เพิ่มขึ้นมานี้เรียกว่า “ดวงจันทร์สีน้ำเงิน" แต่เนื่องจากมีการนิยามความหมายของดวงจันทร์ “ที่เพิ่มขึ้นมานี้" ต่างกัน จึงทำให้การกำหนดวันที่เกิดดวงจันทร์นี้ต่างกัน โดยส่วนใหญ่ดวงจันทร์สีน้ำเงินหมายถึงดวงจันทร์เต็มดวงที่เกิดครั้งที่สองของเดือน
การใช้คำนี้ในชาวคริสต์และในภาษาอังกฤษยุคแรก
คำว่า “ดวงจันทร์สีน้ำเงิน" (blue moon) มีบันทึกว่าใช้ในภาษาอังกฤษเก่าครั้งแรกเมื่อปี ค.ศ. 1528 ในหนังสือที่โจมตีนักบวชอังกฤษอย่างรุนแรง หนังสือเล่มนี้ชื่อว่า Rede Me and Be Not Wrothe [Read me and be not angry] ข้อความมีว่า
บางคนตีความคำว่า “ดวงจันทร์สีน้ำเงิน” นี้ว่าเป็นเรื่องเกี่ยวกับความไร้สาระและเป็นไปไม่ได้ ภาษิตเกี่ยวกับดวงจันทร์ทำนองนี้ที่มีบันทึกครั้งแรกในปีต่อมาคือ
คติชาวบ้าน
ในคติชาวบ้าน ในแต่ละเดือนของปี ดวงจันทร์เต็มดวงมีชื่อเรียกหลายชื่อตามฤดูกาลและการเก็บเกี่ยว เช่น harvest moon (จันทร์เพ็ญในฤดูเก็บเกี่ยว)  และ snow moon (ดวงจันทร์ในฤดูหนาว)  และอาจแตกต่างกันในแต่ละพื้นที่และวัฒนธรรม เนื่องจากบางปีอาจมีดวงจันทร์เต็มดวงสิบสามครั้ง ในปีนั้นจึงมีอยู่ครั้งหนึ่งที่ดวงจันทร์เต็มดวงไม่ตรงกับฤดูที่ถูกต้อง และจะเรียกดวงจันทร์เต็มดวงครั้งนั้นว่า ดวงจันทร์สีน้ำเงิน หลังจากนั้น ดวงจันทร์เต็มดวงอีกสิบสองครั้งที่เหลืออยู่ในปีนั้นก็จะปรับตรงตามช่วงเวลาดังเดิม
ต้นกำเนิดของคำว่า “ดวงจันทร์สีน้ำเงิน” แทรกซึมอยู่ในคติชาวบ้าน และความหมายของคำคำนี้ได้แปรเปลี่ยนไปทีละน้อยๆ เมื่อเวลาผ่านไป บางคติกล่าวว่า ในเวลาที่ดวงจันทร์เป็นสีน้ำเงิน ดวงจันทร์จะมีใบหน้า และจะพูดคุยกับผู้ที่อยู่ใต้แสงจันทร์
ดวงจันทร์สีน้ำเงินในบันทึกเหตุการณ์ของชาวนา
ในศตวรรษที่สิบเก้า และต้นศตวรรษที่ยี่สิบ บันทึกเหตุการณ์ของชาวนาเมือง Maine ได้ทำรายการวันที่ที่เกิดดวงจันทร์สีน้ำเงินสำหรับชาวนา วันเหล่านี้ตรงกับดวงจันทร์เต็มดวงครั้งที่สามในไตรมาสของปี เมื่อมีดวงจันทร์เต็มดวงสี่ครั้ง (ตามปกติไตรมาสหนึ่งมีดวงจันทร์เต็มดวงสามครั้ง)
ตามฤดูกาล
เมื่อใช้นิยามดวงจันทร์สีน้ำเงินตามบันทึกเหตุการณ์ของชาวนา (ซึ่งหมายถึงดวงจันทร์เต็มดวงครั้งที่สามในฤดูที่มีดวงจันทร์เต็มดวงสี่ครั้ง) จะเกิดดวงจันทร์สีน้ำเงินดังนี้
ตามปฏิทิน
เดือนที่มีดวงจันทร์เต็มดวงสองครั้งคือ
เทศมณฑลบาเกิว
บาเกิว (Bacău) เป็นเทศมณฑลแห่งหนึ่งของประเทศโรมาเนีย เมืองที่ตั้งเทศมณฑลคือบาเกิว
ประชากร
ณ วันที่ 20 ตุลาคม ค.ศ. 2011 เทศมณฑลบาเกิวมีประชากรทั้งหมด 616,168 คน และมีความหนาแน่น 93 คนต่อตารางกิโลเมตร โดยประกอบด้วย:
ว.ข.
ว.ข. หรือ วข. อาจหมายถึง
นารายณ์
นารายณ์ อาจหมายถึง
ดาวยักษ์ใหญ่น้ำเงิน
ดาวยักษ์ใหญ่น้ำเงิน (blue supergiant) เป็นดาวฤกษ์ที่มีเส้นผ่านศูนย์กลางมากกว่าดวงอาทิตย์หลายสิบเท่า และมีกำลังส่องสว่างมากกว่าดวงอาทิตย์นับหมื่นเท่า (แสนเท่าของดวงอาทิตย์ในแง่ของการแผ่รังสีของพลังงานทั้งหมด)
อาจกล่าวได้ว่าเป็นดาวยักษ์น้ำเงินที่มีกำลังส่องสว่างสูง และเส้นผ่านศูนย์กลางขนาดใหญ่ หรือเป็นดาวยักษ์ใหญ่ที่มีอุณหภูมิยังผลสูง เป็นดาวยักษ์ใหญ่ที่มีน้ำเงินหรือสีน้ำเงินขาวที่มีสเปกตรัมเป็นประเภท O-B ในหมู่ดาวฤกษ์ชนิดนี้ บางดวงอาจมีกำลังส่องสว่างมากกว่าดวงอาทิตย์หลายแสนถึงล้านเท่า และมีเส้นผ่านศูนย์กลางมากกว่าร้อยเท่าของดวงอาทิตย์ ซึ่งเรียกว่าเรียกว่าเป็นดาวแปรแสงน้ำเงินสว่าง เรียกอีกอย่างว่า ดาวแปรแสงประเภทเอส ปลากระโทงแทง
สำหรับสมบัติทางกายภาพของดาวยักษ์ใหญ่น้ำเงิน อ่านที่ดาวยักษ์น้ำเงิน ยักษ์สีน้ำเงิน และดาวยักษ์ใหญ่
ภาษามือ
ภาษามือ (sign language) เป็นอวัจนภาษาอย่างหนึ่ง ที่ประกอบด้วย การสื่อสารด้วยมือ, การสื่อสารด้วยร่างกาย และการใช้ริมฝีปากในการสื่อความหมายแทนการใช้เสียงพูด การสื่อสารจะใช้ลักษณะของมือที่ทำเป็นสัญลักษณ์ การเคลื่อนไหวมือ แขนและร่างกาย และการแสดงความรู้สึกทางใบหน้าเพื่อช่วยในการสื่อสารความคิดของผู้สื่อ ภาษาสัญลักษณ์ส่วนใหญ่มักใช้ในกลุ่มผู้พิการทางหู ซึ่งรวมทั้งผู้พิการทางหูเอง ผู้ตีความหมาย (interpreter) ผู้ร่วมงาน เพื่อน และครอบครัวของผู้พิการทางหูซึ่งอาจจะพอได้ยินบ้างหรือไม่ได้ยินเลย
การทิ้งระเบิดดามัสกัสและฮอมส์ พ.ศ. 2561
วันที่ 14 เมษายน 2561 ตั้งแต่เวลา 04:00 ตามเวลาซีเรีย (UTC+3) สหรัฐ ฝรั่งเศสและสหราชอาณาจักรดำเนินการโจมตีทางทหารหลายจุด โดยใช้อากาศยานมีคนขับและขีปนาวุธยิงจากเรือ ต่อตำแหน่งของรัฐบาลหลายแห่งในประเทศซีเรีย  ประเทศตะวันตกทั้งสามแถลงว่าดำเนินการโจมตีเพื่อตอบโต้เหตุโจมตีเคมีที่ย่านดูมาของเขตกูตาตะวันออกเมื่อวันที่ 7 เมษายน 2561 ซึ่งระบุว่าเป็นฝีมือของรัฐบาลซีเรีย  ฝ่ายซีเรียปฏิเสธความเกี่ยวข้องและเรียกการโจมตีครั้งนี้ว่าละเมิดกฎหมายระหว่างประเทศ การโจมตีดังกล่าวมีขึ้นก่อนผู้ตรวจสอบจากองค์การห้ามอาวุธเคมีมีกำหนดเดินทางถึงประเทศซีเรียเพื่อสอบสวนเหตุโจมตีเคมี แต่เดิมมีรายงานว่ากระนั้นผู้ตรวจสอบก็ไม่ได้รับอนุญาตให้เข้าถึงจุดที่ใช้ผลิตและบำรุงรักษาอาวุธเคมี มีรายงานจำนวนผู้บาดเจ็บทั้งหมด 9 ราย เป็นพลเรือน 3 ราย และ ทหารซีเรีย 6 ราย
การโจมตี
ประธานาธิบดีดอนัลด์ ทรัมป์ประกาศการโจมตีเมื่อเวลา 21:00 ตามเวลาตะวันออก (4:00 น. ของวันที่ 14 เมษายนในประเทศซีเรีย) ร่วมกับพันธมิตรฝรั่งเศสและสหราชอาณาจักร ได้ยินเสียงระเบิดในกรุงดามัสกัส เมืองหลวงของประเทศซีเรีย ขณะที่ทรัมป์กำลังพูด
ประธานเสนาธิการร่วมสหรัฐ โจเซฟ ดันเฟิร์ด (Joseph Dunford) ระบุว่า ประเทศรัสเซียไม่ได้รับคำเตือนล่วงหน้า กล่าวว่ามีสามจุดเป็นเป้าหมายได้แก่ ศูนย์วิจัยแห่งหนึ่งในกรุงดามัสกัส คลังเก็บอาวุธเคมีใกล้กับฮอมส์ และคลังเก็บอุปกรณ์และศูนย์บัญชาการใกล้กับฮอมส์ รัฐมนตรีว่าการกระทรวงกลาโหมสหราชอาณาจักรรายงานว่าอากาศยานบริติชโจมตีแหล่งอาวุธเคมีในฮอมส์ พยานรายงานว่าได้ยินเสียงระเบิดดังและควันในกรุงดามัสกัสในเช้าตรู่ ร่วมทั้งย่านบาเซะห์ (Barzeh) อันเป็นที่ตั้งของศูนย์วิจัยวิทยาศาสตร์บาเซะห์ อันเป็นศูนย์ที่สำคัญ ผู้สังเกตการณ์สิทธิมนุษยชนซีเรียกล่าวว่าจุดโจมตียังมีศูนย์วิจัยวิทยาศาสตร์สองแห่งในดามัสกัสและอีกแห่งในพื้นที่ฮอมส์ ตลอดจนฐานทัพในกรุงดามัสกัส
กองทัพสหรัฐแถลงว่าขีปนาวุธทั้งหมดเข้าเป้าโดยไม่มีการแทรกแซง และพลโท เคนเน็ธ แม็กเคนซี ระบุว่าการป้องกันภัยทางอากาศซีเรียยิงขีปนาวุธพื้นสู่อากาศสกัดกั้น 40 ลูกแต่ไม่ถูกเป้าหมายเลย ทว่า กองทัพซีเรียระบุว่า "สกัดกั้นขีปนาวุธส่วนใหญ่ได้" ส่วนสื่อรัฐซีเรียระบุว่าประเทศซีเรียตอบโต้การโจมตีด้วยการยิงอาวุธต่อสู้อากาศยาน และว่าการป้องกันภัยทางอากาศของประเทศสามารถยิงขีปนาวุธที่เข้ามาได้สิบสามลูกใกล้อัลคิสวา ทางใต้ของกรุงดามัสกัส กองทัพรัสเซียรายงานว่าการป้องกันภัยทางอากาศของซีเรียยิงขีปนาวุธร่อนได้ 71 จาก 103 ลูก ผู้สังเกตการณ์สิทธิมนุษยชนซีเรียแถลงว่ารัฐบาลซีเรียและพันธมิตรสามารถสกัดขีปนาวุธได้กว่า 65 ลูก ขีปนาวุธที่ปล่อยใส่ศูนย์วิจัยวิทยาศาสตร์ในฮอมส์ "ตกห่างจากเป้าหมาย" ไม่มีรายงานผู้บาดเจ็บหรือเสียชีวิตจากองค์การฯ แต่มีการเสียหายทางวัตถุพอสมควร ข่าวโทรทัศน์ของรัฐบาลซีเรียรายงานว่ามีพลเรือนบาดเจ็บ 3 คนที่ฮอมส์ นักวิเคราะห์ตะวันตกปัดข้ออ้างของซีเรียที่สกัดกั้นขีปนาวุธได้ร้อยละ 71 ว่า "เพ้อเจ้อ" เพราะแม้แต่ระบบต่อต้านขีปนาวุธสมัยใหม่อย่างไอเอิร์นโดมของอิสราเอลยังไม่มีอัตราสำเร็จขนาดนั้น และว่าการสกัดกั้นขีปนาวุธโทมาฮอว์กมากขนาดนั้นจะต้องก่อให้เกิดเศษซากกระจายเป็นวงกว้างในพื้นที่ของพลเรือนที่จะมีผู้สังเกตได้
ผลลัพธ์
ไม่กี่ชั่วโมงหลังการโจมตี ปรากฏภาพชาวซีเรียหลายร้อยคนในกรุงดามัสกัสประท้วงประณามการโจมตีดังกล่าว โดยผู้ชุมนุมโบกธงชาติอิหร่าน ซีเรียและรัสเซียขณะที่ตะโกนคำขวัญภักดีต่อประธานาธิบดีอัลอะซัด กิจกรรมของเกรียนอินเทอร์เน็ตรัสเซียยังเพิ่มขึ้น "2,000%" ตามหัวหน้าโฆษกกระทรวงกลาโหมสหรัฐ ดานา ดับเบิลยู. ไวต์
ในประเทศซีเรีย มีการตีความว่าการโจมตีดังกล่าวเป็นชัยสำหรับอะซัดเพราะขอบเขตจำกัดเป็นตัวบ่งชี้ว่าประเทศตะวันตกไม่ตั้งใจคัดค้านระบอบของเขาอย่างจริงจังต่อ
การเจาะคอ
ศัลยกรรมทำรูเปิดท่อลม หรือการเจาะคอ (tracheotomy หรือบุคลากรทางการแพทย์ในไทยนิยมเรียก tracheostomy) เป็นหัตถการทางการแพทย์ที่เก่าแก่ที่สุดอย่างหนึ่ง ทำโดยลงมีดที่ด้านหน้าของคอลงไปจนถึงท่อลมสำหรับใช้เป็นทางหายใจ ช่องเปิดที่เกิดขึ้นสามารถใช้เป็นช่องทางหายใจได้โดยตรงหรือเป็นที่สำหรับใส่ท่อช่องหลอดลมซึ่งทำให้ผู้ป่วยสามารถหายใจได้โดยไม่ต้องใช้จมูกหรือปาก
ข้อบ่งชี้
ข้อบ่งชี้ของการได้รับการเจาะคอหลักๆ มี 4 ข้อ ได้แก่
ไอวาวทูดี มายคันทรี
ไอวาวทูดี มายคันทรี (I Vow to Thee, My Country แปลตามตัวอักษร ข้าขอปฏิญาณแก่เจ้า ประเทศของข้า; IPA: ) เป็นเพลงปลุกใจรักชาติของอังกฤษ ประพันธ์ขึ้นเมื่อ ค.ศ. 1921 โดยนำโคลงของเซอร์ เซซิล สปริงค์-ไรซ์ ผูกเข้ากับดนตรี Thaxted ซึ่งเป็นส่วนหนึ่งของเพลง Jupiter ในชุด เดอะ พลาเนตส์ ประพันธ์โดยกุสตาฟ โฮลส์
ประวัติ
ต้นฉบับของเพลงนี้เป็นโคลงประพันธ์โดยนักการทูต Cecil Spring-Rice ซึ่งเขียนขึ้นใน ค.ศ. 1908 ระหว่างประจำอยู่ในสถานทูตอังกฤษประจำกรุงสต็อกโฮล์ม ซึ่งขณะนั้นเรียกว่า Urbs Dei หรือ The Two Fatherlands โคลงนี้กล่าวถึงการที่คริสเตียนมีความภักต่อทั้งถิ่นกำเนิดและดินแดนของพระเจ้า เนื้อเพลงส่วนหนึ่งนำมาจากคำขวัญประจำตระกูล Spring family ซึ่ง Spring-Rice เป็นลูกหลาน ท่อนแรกของโครงนี้มีจุดยืนชาตินิยมอย่างยิ่งยวด ซึ่งเป็นลักษณะเฉพาะของยุคก่อนสงครามโลกครั้งที่หนึ่ง
ใน ค.ศ. 1912 Spring-Rice เป็นเอกอัครราชทูตอังกฤษประจำสหรัฐอเมริกา ซึ่งพลักดันให้รัฐบาลของประธานาธิบวูดโรว์ วิลสัน เลิกล้มนโยบายเป็นกลาง หันมาเข้าร่วมกับอังกฤษในสงครามต่อต้านจักรวรรดิเยอรมัน หลังจากอเมริกาเข้าร่วมสงคราม Spring-Rice ถูกเรียกกลับอังกฤษ ก่อนที่เขาจะเดินทางออกจากสหรัฐอเมริกาในเดือนมกราคม ค.ศ. 1918 ก็ได้แก้ไขโคลง Urbs Dei เสียใหม่โดยเฉพาะในท่อนที่หนึ่งซึ่งเน้นความสูญเสียอันใหญ่หลวงที่อังกฤษประสบในปีที่ผ่านมา
ท่อนที่สองที่ไม่นิยมร้องกันนั้น หมายถึงสหราชอาณาจักรและโดยเฉพาะการเสียสละของผู้ตายในสงครามโลกครั้งที่ 1 ส่วนท่อนสุดท้ายที่ขึ้นว่า "And there's another country" เป็นการกล่าวถึงสวรรค์ โดยบรรทัดสุดท้ายได้นำมาจาก Proverbs 3:17 ซึ่งปรากฏใน King James Bible, "Her ways are ways of pleasantness, and all her paths are peace."
เนื้อเพลง
ในปัจจุบันเนื้อเพลงท่อนที่ 2 ไม่ได้รับการใช้อีกต่อไปแล้ว
คำร้องภาษาไทย
คำร้องภาษาไทย โดย เรียวจันทร์ ยามาคีตะ แปลและเรียบเรียงจากคำร้องต้นฉบับภาษาอังกฤษ ท่อนที่ 1 และท่อนที่ 3
ต่อพื้นดินแดนแผ่นปฐพีที่เอื้อชีวีนิวาส
รักชาติไม่อาจผันเป็นอื่น ทุกวันคืนหยัดยืนยิ่งนัก
ด้วยรักจึงขอมอบสิ่งดีที่สุดดุจดังตั้งใจ
เกียรติไพศาลบ้านเมืองเกิดเทิดทูนรักขอพักพิงตราบสิ้นใจ
แม้ไม่อาจนับกองทัพเกรียงไกร แม้ไม่ได้ยลองค์ราชา
จะอาจหาญป้อมปราการคือสัตย์ซื่อ ภูมิใจได้ชื่อว่าไทย
จะรวมใจทุกดวงหล่อหลอมละลายกลายกลืนผืนดินเดียวกัน
จะผูกพันสรรค์สร้างเส้นทางทุกสายหมายมั่นสันติภาพเทอญ
ศาสนาอิสลามกับกลุ่มคนแอลจีบีที
ทัศนคติต่อกลุ่มคนอย่างเลสเบียน, เกย์, รักร่วมสองเพศ, และกะเทย (แอลจีบีที) และประสบการณ์ที่พึงได้รับของกลุ่มคนในโลกมุสลิมได้รับอิทธิพลมาจากศาสนา, ข้อบัญญัติ, สังคม, การเมือง, และประวัติศาสตร์ทางวัฒนธรรม  คัมภีร์อัลกุรอานบรรยายเรื่องราวของ "กลุ่มชนของนบีลูฏ" ว่าได้ถูกพระเจ้าทรงพิโรธ เนื่องจากการที่ชายมีสัมพันธ์ทางกามรมณ์ระหว่างกันและกัน   แต่นักประวัติศาสตร์ตะวันตกสมัยใหม่มีมุมมองว่าศาสดามุฮัมมัดไม่ได้กล่าวห้ามความสัมพันธ์แบบรักร่วมเพศ ถึงแม้ว่าจะไม่เห็นด้วยกับกลุ่มคนรุ่นราวคราวเดียวกัน ในขณะเดียวกัน "ทั้งคัมภีร์อัลกุรอานและหะดีษต่างประณามการกระทำรักร่วมเพศอย่างสิ้นเชิง";   ซึ่งมี หะดีษ บางบทกล่าวถึงบทกำหนดโทษสำหรับผู้ละเมิดถึงประหารชีวิตจากการมีเพศสัมพันธ์ระหว่างชายรักร่วมเพศหรือหญิงรักร่วมเพศภายในที่สาธารณะ
ปรากฏหลักฐานเป็นที่เล็กน้อยสำหรับการรายงานพฤติกรรมรักร่วมเพศในสังคมอิสลามในช่วงต้นศตวรรษถึงครึ่งศตวรรษของประวัติศาสตร์ศาสนาอิสลาม (ช่วงพุทธศตวรรษที่ 11), เป็นที่รู้กันว่าเป็นความสัมพันธ์แบบชายรักชาย และถูกเพิกเฉยแต่ไม่ถูกทำนองคลองธรรมในแถบอาระเบีย รักร่วมเพศเป็นสิ่งที่ต้องห้าม (ฮะรอม) ตามหลักนิติศาสตร์อิสลาม (มัซฮับ) แต่ละท้องที่ โดยจะมีบทลงโทษอย่างการเฆี่ยนตี, การปาหิน, และประหารชีวิต ทั้งนี้ขึ้นอยู่กับสถานการณ์และโรงเรียนสอนศาสนาอิสลาม (มัดรอสะหฺ) ในขณะเดียวกัน รักร่วมเพศเป็นสิ่งที่พอจะยอมรับได้ในทางปฏิบัติช่วงสังคมก่อนประวัติศาสตร์อิสลาม,  จากการบันทึกทางประวัติศาสตร์ บทลงโทษถูกใช้กับกรณีรักร่วมเพศน้อยครั้ง แต่มักใช้กับกรณีการข่มขืนและ "การละเมิดศีลธรรมอย่างร้ายแรงเป็นที่ประจักษ์" โฮโมโรติกและเปเดรัสติสได้ปรากฏในวรรณกรรมและบทกวีในภาษาหลักของโลกอิสลามตั้งแต่ช่วงพุทธศตวรรษที่ 12 จนถึงยุคใหม่  ความรับรู้ถึงรักร่วมเพศตามวรรณกรรมของโลกอิสลามถูกมองว่าคล้ายคลึงกับประเพณีของกรีกกับโรมันในสมัยโบราณ มากกว่าที่จะหมายความถึงรสนิยมทางเพศในปัจจุบัน
ในยุคสัมยใหม่ ทัศนคติสาธารณะต่อรักร่วมเพศในโลกอิสลามมีการเปลี่ยนแปลงอย่างมากในช่วงพุทธศตวรรษที่ 23 จากการขยายการแผยแพร่ศาสนาของอิสลามมูลฐานวิทยาตั้งแต่การเคลื่อนไหวของสะลาฟีย์และวะฮาบีย์ โลกมุสลิมคงได้รับอิทธิพลของยุโรปในเรื่องแนวคิดเรื่องเพศและบรรทัดฐานที่แพร่หลายในขณะนั้น ประเทศที่มีชาวมุสลิมเป็นใหญ่คงใช้บทลงโทษทางอาญาต่อรักร่วมเพศที่บัญญัติในช่วงแรกของอาณานิคมภายใต้การปกครองของยุโรป ขณะเดียวกันการเคลื่อนไหวของกลุ่มแอลจีบีทีได้รับความสนใจในยุโรปและตะวันตก กลุ่มอิสลามสุดโต่งมองว่ายุโรปนั้นเชื่อมโยงกับรักร่วมเพศและต้องการความเสื่อมทางศีลธรรม ในวัฒนธรรมสังคมร่วมสมัย อคติ, ความรุนแรง และการเลือกปฏิบัติ รวมถึงข้อบัญญัติต่างปรากฎต่อกลุ่มแอลจีบีทีในโลกมุสลิม และทวีคูณรุนแรงโดยกลุ่มอนุรักษสังคมที่ปรากฏในช่วงนี้อย่างกลุ่มอิสลามิตในบางประเทศ มีกฎหมายต่อต้านกิจกรรมทางเพศแบบรักร่วมเพศในประเทศที่มีชาวมุสลิมเป็นส่วนใหญ่จำนวนมาก ซึ่งกำหนดโทษประหารชีวิตไว้เฉพาะบางประเทศ
ถอดรหัสสายลับพันหน้า
ถอดรหัสสายลับพันหน้า (ภาษาอังกฤษ: Tinker Tailor Soldier Spy) เป็นภาพยนตร์แนวจารกรรม สัญชาติอังกฤษ-ฝรั่งเศส ออกฉายในปี พ.ศ. 2554 กำกับโดยโทมัส อัลเฟรดสัน จากบทภาพยนตร์ของบริดเจต โอ'คอนเนอร์ และปีเตอร์ สเตรากันห์ ซึ่งอิงจากนิยายชื่อเดียวกันในปี พ.ศ. 2517 แต่งโดยจอห์น เลอ คาร์เร ภาพยนตร์แสดงนำโดยแกรี โอลด์แมนรับบทเป็นจอร์จ สไมลีย์ และร่วมแสดงโดยโคลิน เฟิร์ธ, ทอม ฮาร์ดี, จอห์น เฮิร์ท, โทบี โจนส์, มาร์ค สตรอง, เบเนดิกต์ คัมเบอร์แบทช์ และเคียรอน ฮินส์ ท้องความของเรื่องเกิดขึ้นที่ลอนดอน ช่วงต้นคริสต์ทศวรรษที่ 1970 เนื้อเรื่องเกี่ยวกับการตามล่าสายลับสองหน้าของโซเวียตที่อยู่ในหมู่เจ้าหน้าที่ระดับสูงสุดของหน่วยสืบราชการลับอังกฤษ
ภาพยนตร์อำนวยการสร้างโดยบริษัทอังกฤษ เวิร์คกิงไทเทิลฟิลม์ส และได้รับการสนับสนุนทางการเงินจากบริษัทฝรั่งเศส สตูดิโอกานัล ภาพยนตร์เรื่องนี้ฉายรอบปฐมทัศน์ในการแข่งขันภาพยนตร์ในเทศกาลภาพยนตร์นานาชาติเวนิสครั้งที่ 68 ภาพยนตร์เรื่องนี้ประสบความสำเร็จทั้งในเชิงรายได้และคำวิจารณ์ และเป็นภาพยนตร์ที่ทำรายได้สูงสุดในสหราชอาณาจักรเป็นเวลาติดต่อกันสามสัปดาห์ ภาพยนตร์เรื่องนี้เข้าชิงรางวัลออสการ์สามสาขา รวมไปถึงสาขานักแสดงนำชายยอดเยี่ยมของแกรี โอลด์แมน
เค้าโครงเรื่อง
ในเดือนตุลาคม ค.ศ. 1973 หัวหน้าหน่วยข่าวกรองอังกฤษ (ชื่อรหัส: เดอะเซอร์คัส (The Circus)) ส่งสายลับจิม พรีโดก์ไปยังประเทศฮังการีเพื่อพบกับนายพลชาวฮังการีที่ต้องการจะขายข้อมูล ปฏิบัติการถูกเปิดโปงและพรีโดก์ถูกยิงขณะกำลังหนีโดยหน่วยข่าวกรองฮังการี ทำให้เกิดข้อพิพาทระหว่างประเทศขึ้น หัวหน้า (Control) และมือขวาของเขา จอร์จ สไมลีย์จึงถูกบีบให้เกษียณก่อนกำหนด หัวหน้าที่มีอาการป่วยอยู่แล้ว ก็เสียชีวิตลงหลังจากออกจากงานไม่นานนัก
เพอร์ซี อัลเลไลน์กลายเป็นหัวหน้าคนใหม่ของเดอะเซอร์คัส โดยมีบิล เฮย์ดอน เป็นผู้ช่วย และรอย แบลนด์ กับโทบี เอสเตอร์เฮสเป็นคนใกล้ชิด พวกเขาสร้างชื่อเสียงของตัวเองด้วยการส่งข่าวกรองโซเวียตที่ดูจะเป็นข่าวกรองระดับสูง ชื่อรหัส "วิทช์คราฟท์" (Witchcraft) โดยที่ทั้งหัวหน้าและสไมลีย์ต่างก็สงสัยในที่มาและความน่าเชื่อถือของข่าวกรองนี้ อัลเลไลน์แบ่งข้อมูลให้กับฝ่ายอเมริกัน เพื่อแลกกับข่าวกรองชั้นดีของสหรัฐฯ เอง
สไมลีย์ถูกดึงตัวออกมาจากการเกษียณโดยโอลิเวอร์ เลคอน ข้าราชการที่เป็นหัวหน้าฝ่ายข่าวกรอง เพื่อสืบสวนข้อกล่าวหาของสายลับริคกี ทาร์ว่ามีหนอนบ่อนไส้ที่ฝังตัวมานานอยู่ในหมู่เจ้าหน้าที่ระดับสูงของหน่วยข่าวกรองอังกฤษ ซึ่งหัวหน้าเองก็เคยกล่าวถึงเรื่องนี้มาก่อน สไมลีย์คัดคนมาจัดตั้งเป็นทีมเล็กๆ และเริ่มสัมภาษณ์คนที่ออกจากเซอร์คัสไปในเวลาเดียวกันกับสไมลีย์และหัวหน้า คนแรกคือคอนนี แซคส์ ซึ่งถูกอัลเลไลน์ไล่ออกเนื่องจากไปกล่าวหาอเล็กไซ โพลิยาคอฟ เจ้าหน้าที่ทูตฝ่ายวัฒนธรรมของสถานทูตโซเวียตในลอนดอน ว่าเป็นสายลับโซเวียต อีกคนหนึ่งคือเจอร์รี เวสเตอร์บี ที่ทำหน้าที่เป็นเสมียนประจำในคืนที่พรีโดก์ถูกยิง เวสเตอร์บีบอกว่าเขาโทรไปที่บ้านของสไมลีย์เพื่อขอคำสั่ง แต่ภรรยาของสไมลีย์เป็นคนรับสายแทนเพราะสไมลีย์ไม่อยู่บ้าน หลังจากนั้นไม่นาน เฮย์ดอนก็มายังเซอร์คัส โดยบอกว่าเขาเห็นข่าวจากแถบวิ่งที่คลับของเขาเมื่อเวลาตีหนึ่ง สไมลีย์จึงรู้ว่าเฮย์ดอนโกหก เพราะคลับปิดก่อนตีหนึ่ง และเฮย์ดอนรู้ข่าวนี้จากภรรยาของสไมลีย์ ซึ่งเฮย์ดอนเป็นชู้อยู่
สไมลีย์กลับมาที่บ้านเพื่อเจอทาร์ที่มาขอซ่อนตัว ทาร์บอกเขาว่าตอนที่เขาถูกส่งไปที่อิสตันบูลเพื่อสืบสวนสายลับโซเวียตที่ชื่อว่าบอริส เขาได้พบกับอิรินา ภรรยาของบอริส ซึ่งตัวเธอเองนั้นก็เป็นสายลับโซเวียตเช่นกัน เขาคบชู้กับเธอจนเธอเอ่ยถึงหนอนบ่อนไส้ในหน่วยข่าวกรองอังกฤษ ที่รับคำสั่งจากคาร์ลา หัวหน้าสายลับของโซเวียต ทาร์จึงแจ้งข้อมูลนี้ไปยังลอนดอน และหลังจากล่าช้าไปนาน ทาร์ก็ถูกสั่งให้กลับประเทศทันที บอริสและหัวหน้าศูนย์อังกฤษในอิสตันบูลถูกฆ่าโดยฝ่ายรัสเซีย และอิรินาถูกพาตัวกลับไปยังประเทศรัสเซีย ทาร์ที่ถูกฝ่ายอังกฤษกล่าวหาว่าแปรพักตร์และฆาตกรรมหัวหน้าศูนย์อังกฤษจึงหนีไป สไมลีย์สั่งให้ปีเตอร์ กวิลเลม เจ้าหน้าที่ข่าวกรองที่อยู่ในทีมของเขา ไปขโมยสมุดปูมของเซอร์คัสในคืนที่ทาร์ส่งข่าวมา แล้วพบว่าหน้าบันทึกของคืนนั้นถูกฉีกออกไป ทำให้ยืนยันเรื่องของทาร์ว่ามีหนอนบ่อนไส้อยู่ในองค์กรจริงๆ
สไมลีย์ไปหาจิม พรีโดก์ ที่ถูกเนรเทศกลับมาและถูกไล่ออกจากองค์กร พรีโดก์เปิดเผยจุดประสงค์ที่แท้จริงของภารกิจในฮังการี เพื่อเรียนรู้ชื่อของหนอนบ่อนไส้ หัวหน้าตั้งชื่อรหัสให้กับผู้ต้องสงสัย ได้แก่ "ทิงเกอร์" (อัลเลไลน์), "เทลเลอร์" (เฮย์ดอน), โซลเยอร์ (แบลนด์), "พัวร์แมน" (เอสเตอร์เฮส) และ "เบกการ์แมน" (ตัวสไมลีย์เอง) พรีโดก์เล่าถึงการสอบสวนอันทารุณ (ซึ่งเขาได้เห็นอิรินาถูกฆ่าต่อหน้าต่อตา) แต่บอกว่าฝ่ายโซเวียตรู้ถึงการสืบสวนหาตัวหนอนบ่อนไส้ของหัวหน้าอยู่แล้ว เพียงแต่สนใจที่จะรู้ว่าการสืบสวนดำเนินไปถึงไหนแล้ว
สไมลีย์รู้ว่าอัลเลไลน์, เฮย์ดอน, แบลนด์และเอสเตอร์เอสพบกับโพลิยาคอฟที่บ้านลับแห่งหนึ่ง โดยให้ข้อมูลที่พวกเขาเชื่อว่าเป็นข่าวกรองอังกฤษชั้นต่ำ (เนื่องจากโพลิยาคอฟทำตัวเป็นสมรู้ร่วมคิดด้วย แต่ยังเป็นเจ้าหน้าที่ KGB จึงต้องเพื่อป้อนข่าวเพื่อไม่ให้ทางรัสเซียสงสัย) เพื่อแลกกับข่าวกรองวิทช์คราฟท์ แต่ข่าวกรองนี้ส่วนใหญ่แล้วเป็นแค่ข่าวกรองปลีกย่อย ไม่มีความสำคัญอะไร แต่ป้อนข่าวมาเพื่อโน้มน้าวให้ฝ่ายอเมริกันแบ่งข่าวกรองมาให้ฝ่ายอังกฤษ ซึ่งหนอนบ่อนไส้จะทำการส่งข่าวต่อไปให้ฝ่ายโซเวียตอีกทีหนึ่ง
สไมลีย์ขู่เอสเตอร์เฮสให้บอกที่อยู่ของบ้านลับนั้นมา เพื่อแลกกับการไม่ถูกเนรเทศ เนื่องจากเอสเตอร์เฮสเป็นคนฮังการี ซึ่งเป็นรัฐในอาณัติของสหภาพโซเวียต ถ้าเขากลับไป ก็เท่ากับได้รับโทษประหาร เอสเตอร์เฮสจึงยอมบอก จากนั้นสไมลีย์ก็ตั้งกับดักขึ้นมาโดยให้ทาร์ไปปรากฏตัวที่ศูนย์ปารีส เพื่อประกาศว่าเขารู้ตัวหนอนบ่อนไส้ เพื่อหนอนบ่อนไส้รู้ข่าว ก็จะไปพบกับโพลิยาคอฟเพื่อบอกให้คาร์ลากำจัดทาร์เสีย สไมลีย์รออยู่ที่บ้านพักเพื่อจับกุมหนอนบ่อนไส้ ปรากฏว่าเป็นเฮย์ดอน ที่ศูนย์สอบสวนของเซอร์คัสที่ซาร์รัต เฮย์ดอนสารภาพว่าเขาเป็นชู้กับภรรยาของสไมลีย์ตามคำสั่งของคาร์ล เพื่อบิดเบือนข้อสงสัยใดๆ ที่สไมลีย์มีกับเฮย์ดอน และให้สไมลีย์ตีความสงสัยเป็นความอคติ ซึ่งจะทำให้สไมลีย์ระมัดระวังก่อนที่จะสงสัยเฮย์ดอน ก่อนภารกิจฮังการีของพรีโดก์ พรีโดก์ไปหาเฮย์ดอน เพื่อนสนิทของเขา เพื่อบอกถึงความสงสัยขอหัวหน้า ทำให้เฮย์ดอนรู้ทันและจัดการให้พรีโดก์ถูกยิงก่อนรู้ข้อมูล เซอร์คัสตั้งใจที่จะแลกเปลี่ยนเฮย์ดอนกับสายที่โซเวียตจับตัวไป แต่พรีโดก์ที่เพิ่งรู้ถึงการทรยศของเฮย์ดอน ชิงฆ่าเขาเสียก่อน สุดท้าย สไมลีย์ก็ได้กลับไปยังเซอร์คัสในตำแหน่งหัวหน้าองค์กร
รายชื่อตอนในโซลอีทเตอร์
รายชื่อตอนของโซลอีทเตอร์
กิ่งจังหวัดชิริเบชิ
กิ่งจังหวัดชิริเบชิ (後志総合振興局 (Shiribeshi-sōgō-shinkō-kyoku)) เป็น 1 ใน 14 กิ่งจังหวัดของฮกไกโด จัดตั้งขึ้นเมื่อ ค.ศ. 1910
ประเทศจาเมกาในโอลิมปิกฤดูหนาว 2022
ประเทศจาเมกา จะเข้าร่วมแข่งขันกีฬาโอลิมปิกฤดูหนาว ครั้งที่ 24 ค.ศ. 2022 (พ.ศ. 2565) ที่กรุงปักกิ่ง สาธารณรัฐประชาชนจีน ระหว่างวันที่ 4-20 กุมภาพันธ์ พ.ศ. 2565 คณะกรรมการโอลิมปิกแห่งชาติจาเมกาเป็นตัวแทนประเทศจาเมกาในการส่งนักกีฬาเข้าร่วมแข่งขันทั้งหมดจำนวน 6 คน ใน 2 ชนิดกีฬา
สกีลงเขา
ผลการแข่งขันดังนี้ :
บอบสเล
ผลการแข่งขันดังนี้   By qualifying three sleds, Jamaica also earned five athlete quota spots (four men and one woman). This will mark the first time Jamaica has qualified in three events in bobsled. Jamaica's four-man bobsled qualified for their first games since Nagano 1998. :
* – หมายถึงผู้ขับเลื่อนแต่ละเลื่อน
ดาวยักษ์น้ำเงิน
ดาวยักษ์น้ำเงิน (blue giant) เป็นดาวฤกษ์ที่มีความส่องสว่างชั้น 3 (ดาวยักษ์) หรือ 2 (ดาวยักษ์สว่าง) ที่มีชนิดสเปกตรัมประเภท O หรือ B ปรากฏเป็นสีน้ำเงินเนื่องจากอุณหภูมิสูง
ภาพรวม
ดาวฤกษ์ประเภทนี้จะปรากฏทางด้านซ้ายบนของดาวฤกษ์ในแถบลำดับหลักในแผนภาพของแฮร์ตสปรอง–รัสเซิล เส้นผ่านศูนย์กลางอยู่ที่ 5 ถึง 10 เท่าของดวงอาทิตย์ แต่กำลังส่องสว่างจะสูงกว่าหลายพันถึงหลายหมื่นเท่า อย่างไรก็ตาม เนื่องจากมีการเผาไหม้เชื้อเพลิงอย่างรุนแรง จึงมีอายุขัยสั้นอยู่ได้แค่เพียงไม่กี่ล้านถึงไม่กี่สิบล้านปี เชื่อกันว่าหลังจากผ่านช่วงที่เป็นดาวยักษ์ใหญ่แดงแล้ว ในที่สุดมันก็จะเกิดมหานวดารา แล้วเหลือดาวนิวตรอน หรือหลุมดำไว้
บีเอ็นพี พารีบาส์
บีเอ็นพี พารีบาส์ (BNP Paribas S.A.) เป็นบริษัทข้ามชาติสัญชาติฝรั่งเศสในธุรกิจธนาคาร เป็นธนาคารที่ใหญ่เป็นอันดับ 8 ของโลกเมื่อวัดจากทรัพย์สินรวมและใหญ่ที่สุดในฝรั่งเศส มีการดำเนินการใน 72 ประเทศทั่วโลก ก่อตั้งขึ้นจากการรวมกิจการของธนาคารแห่งชาติปารีส (Banque Nationale de Paris หรือ BNP) กับธนาคารพารีบาส์เมื่อปี ค.ศ. 2000 แต่มีประวัติย้อนกลับไปถึง ค.ศ. 1848 เมื่อมีการก่อตั้งธนาคารแห่งชาติ ปัจจุบัน จดทะเบียนในตลาดหลักทรัพย์ยูโรเน็กซต์ปารีส
ธุรกิจธนาคารเพื่อรายย่อยและเพื่อการลงทุนมีการดำเนินการใน 5 ทวีป มีลูกค้ารายย่อยกว่า 30 ล้านคนในฝรั่งเศส เบลเยียม และอิตาลีซึ่งดำเนินการในนามธนาคาร BNL และ Fortis ขยายกิจการไปในแอฟริกา สหรัฐอเมริกาฝั่งตะวันตก รวมถึงในประเทศไทย
อุปกรณ์ไวน์
อุปกรณ์ไวน์ คือ อุปกรณ์ทั่วไปที่ใช้สำหรับเก็บไวน์ เสริฟไวน์ อุปกรณ์เหล่านี้มีมากมาย เช่น แก้วไวน์ ที่เปิดไวน์ ชั้นวางไวน์
แก้วไวน์
แก้วไวน์คือชนิดของ เครื่องแก้วที่มีก้านเรียวสำหรับจับ ไม่มีหู เช่น แก้วไวน์ แก้วบรั่นดี แก้วแชมเปญ โดยเครื่องแก้วจำพวกนี้ใช้ดื่มและดมกลิ่นจากการดื่มไวน์ โดยเฉพะแก้วไวน์ การออกแบบมีส่วนสำคัญในการดื่มเพื่อทำให้รับรู้รสชาติได้ดีขึ้น
ที่เปิดขวดไวน์
ที่เปิดขวดไวน์เป็นที่ต้องการสำหรับเปิดขวดไวน์ที่ซึ่งปิดด้วยจุกคอร์ก ขวดไวน์ปิดผนึกชั้นนอกโดยฝาที่เป็นเกลียว อุปกรณ์เปิดขวดไวน์มีหลายชนิดด้วยกัน เริ่มจากที่เป็นที่เปิดที่เป็นสกูรโดยใช้มือหมุน, ที่เปิดที่เป็นสกูรขันเข้าไปที่จุกคอร์กและใช้งัดขึ้นมา (หลักการคล้าย ๆ คานงัด)และ ที่เปิดโดยใช้แรงดันจากคาร์บอนไดออกไซด์ สำหรับอุปกรณ์เปิดไวน์ที่เป็นที่นิยมคืออุปกรณ์เปิดไวน์ที่เป็นลักษณะมีดพก โดยลักษณะด้านหนึ่งจะเป็นมีดเล็ก ๆ เอาไว้ตัดฟอยล์และอีกด้านหนึ่งเป็นสกูรเอาไว้เปิดจุกคอร์ก
ป๊อบเปอร์ไวน์ คือ อุปกรณ์ไวน์ที่เปิดขวดไวน์อีกชนิดหนึ่ง หลักการทำงานของป๊อบเปอร์ไวน์ คือจะใช้หัวที่เป็นเหล็กแหลมกลวง ๆ แทงผ่านจุกคอร์ก โดยจะมีปุ่มกดที่บรรจุคาร์บอนไดออกไซด์เอาไว้ กดปุ่มนี้ลงไปคาร์บอนไดออกไซด์ก็จะไปดันให้จุกคอร์กออกมาจากขวดไวน์พร้อมเสริฟดื่มได้ทันที ปัญหาของอุปกรณ์เปิดขวดแบบป๊อบเปอร์ไวน์มี2ประการ คือ จุกคอรก์แบบสังเคราะห์จะทำให้ก๊าซคาร์บอนไดออกไซด์ และขวดไม่ได้ออกแบบมาให้สำหรับการทนทานแรงดัน จึงอาจจะทำให้ขวดแตกหรือระเบิดออกมาได้
อุปกรณ์ไวน์ที่ทำให้ไวน์มีความเย็น
อุปกรณ์ไวน์ที่ทำให้ไวน์มีความเย็น คืออุปกรณ์ไวน์ที่ทำให้ไวน์มีความเย็น อาจจะรวมถึงต่อไปนี้คือ
ห่วงคอไวน์ (Wine collar)
ห่วงคอไวน์ (Wine collar) คือ อุปกรณ์ไวน์ที่วางอยู่ที่คอขวดไวน์ โดยอุปกรณ์นี้จะได้ซับไวน์หลังจากการเทไวน์ไม่ให้หกให้ผ้าปูโด๊ะ หรือที่เคาน์เตอร์บาร์ wine collar มีชื่อเรียกอีกชื่อคือ drip rings หรือ drip collars
การออกแบบอุปกรณ์นี้เป็นอุปกรณ์ที่ออกแบบมาในปี ค.ศ. 1872 โดยนาย ดับบลิว อาร์ มิลเลอร์ เป็นคนออกแบบและได้จะสิทธิบัตรไว้ wine collar ปัจจุบันนี้ได้มีการทำเป็นแหวนพลาสติกและแหวนเงิน
สมุดโน้ตที่บันทึกการบริโภคหรือรสชาติไวน์ (Wine journal)
สมุดโน้ตที่บันทึกการบริโภคหรือรสชาติไวน์ (Wine Journal) คือ สมุดโน้ตที่บันทึกการบริโภคหรือรสชาติไวน์ โดยการทำเป็นแคตตาล็อก เพื่อเป็นการเก็บข้อมูลของไวน์แต่ละชนิด ข้อมูลต่าง ๆ ที่บันทึก เช่น ผู้ผลิตไวน์ พื้นที่ที่ผลิต ราคาไวน์ วันที่ผลิต ชื่อของที่เก็บไวน์ อันดับและรสชาติของไวน์, แชมเปญ และเหล้า เพื่อสำหรับเป็นข้อมูลอ้างอิงในอนาคต วิธีการเก็บข้อมูลทำอย่างง่าย ๆ ไม่เป็นทางการ โดยวิธีทีทำ คือ การถ่ายรูปของฉลากไวน์ โดยสมัยนี้ทำการถ่ายโดยกล้องดิจิตอลและกล้องมือถือ
หลอดดูดไวน์ (Wine thief)
หลอดดูดไวน์ (Wine Thief) คือ อุปกรณ์ไวน์ที่เป็นหลอดแก้ว หรือหลอดพลาสติด ใช้ในขั้นตอนการทำไวน์ โดยหลอดนี้จะมีความยาว 30 -60 เซนติเมตร (12-24 นิ้ว) และอาจจะมีช่วงปลายที่โค้ง หลอดดูดไวน์นี้ใช้นำไวน์จำนวนเล็กน้อยออกจาก ถังไวน์, ขวดแก้วที่ผสมหัวเชื้อไวน์ หรือ ถังหมักไวน์ เพื่อทดสอบรสชาติไวน์
เครื่องผสมอากาศกับไวน์ (Wine aerator)
มีลักษณะของwine aerator มีหลากหลาย และมีหลายวิธีที่จะทำให้ไวน์ผสมกับอากาศ โดยที่เป็นที่นิยมก็นี้มีdecanterทีติดอยู่บน aerator รวมกัน อุปกรณ์ไวน์ wine aerator ที่เป็นแบบท่อมีการใช้เพื่อผสมอากาศและกรองตะกอนไวน์ไปในตัวเดียวกัน อุปกรณ์ไวน์aerator ทำจากพลาสติกหรือแก้วและส่วนด้านบนส่วนใหญ่ทำจากสแตนเลส
เครื่องผสมไวน์กับอากาศที่เป็นแบบฉีดหลักการทำงาน โดยทำการให้ของเหลวผ่านท่อเล็กๆทำให้แรงดันมีมากยิ่งขึ้น (The Venturi effect) และในตัวอุปกรณ์จะมีเครื่องมือทางวิศวกรรมทำการผสมไวน์กับอากาศ
คอสมิกเกิลส์
ประวัติ
สมาชิกคนแรกของอูจูโซนยอที่เป็นที่รู้จักต่อสาธารณะคือ ซอลอา, ซึ่งปรากฏตัวในเพลง Janus - Boyfriend เมื่อปี 2012. สมาชิกคนที่สองคือ ดายอง, อดีตผู้เข้าแข่งขันในรายการเพลง ออดิชั่นทางโทรทัศน์ชื่อ K-POP Star 1. สมาชิกคนที่สามก็คือ ดาวอน, ในรายการเซอไววัล K-POP star 2 และเป็นที่รู้จักกันว่าเป็นเพื่อนของ พัก จีมิน 15&. สมาชิกคนที่สี่คือ เอกซี่ เป็นผู้เข้าแข่งขันในการแข่งขันแร็พของเกาหลีใต้ Unpretty rapstar 2. สมาชิกคนที่ 5 คือ อึนซอ ซึ่งปรากฏตัวในเพลง Rush ของ Monsta X ก่อนที่จะเดบิวต์.
เมื่อวันที่ 2 ธันวาคม สตาร์ชิปได้ปล่อยทีเซอร์โดยมีลักษณะเป็นแสงและเงา และยังมีรูปหัวใจวงแหวน - และนั่นก็กลายเป็นโลโก้อย่างเป็นทางการของ อูจูโซนยอ
* ยูนิตแรก มีชื่อว่า "Wonder Unit" ถูกเปิดเผยเมื่อวันที่ 10 ธันวาคม ซึ่งมีสมาชิกคือ เฉิงเซียว, โบนา และ ดายอง.
* ยูนิตที่สอง มีชื่อว่า "Joy Unit" ซึ่งมีสมาชิกคือ ยอรึม, อึนซอ และ เซวียนอี๋.
* ยูนิตที่สาม มีชื่อว่า "Sweet Unit" ถูกเปิดเผยวันที่ 24 ธันวาคม ซึ่งมีสมาชิกคือ ซอลอา, เอกซี่ และ ซูบิน.
* และยูนิตสุดท้ายมีชื่อว่า "Natural Unit" ถูกเปิดเผยเมื่อวันที่ 31 ธันวาคม ซึ่งมีสมาชิกคือ เหม่ฉี, ลูดา และ ดาวอน
เมื่อวันที่ 21 ธันวาคม อูจูโซนยอได้ปล่อยคลิป Cover เพลง All I Want For Christmas Is You ของ Mariah Carey ผ่านทาง JuseTV's ซึ่งเป็นช่องในยูทูบ
2016 : เดบิวต์อัลบั้ม Would You Like? และ The Secret
เมื่อวันที่ 2 มกราคม 2016 ดาวอน, เฉิงเซียว , เซวียนอี๋ , เอ็กซี่ และ อึนซอ ได้ปรากฏตัวในมิวสิควิดีโอเพลงต้อนรับปีใหม่ของ UNIQ
ในวันที่ 10 มกราคม 2016. Starship ได้ปล่อยทีเซอร์ "Play-File" ซึ่งเป็นทีเซอร์ของสมาชิกแต่ละคนในแต่ละวันไม่ซ้ำกัน
ในวันที่ 20 มกราคม 2016. ซอลอา, เอกซี่ , โบนา , อึนซอ , เซวียนอี๋ และ เฉิงเซียว ได้ร่วมงานกับ Cosmopolitan Korea's ฉบับเดือนกุมภาพันธ์ ในบทความชื่อ "Next Body Icon, Cosmic Girls!"
เมื่อวันที่ 1 กุมภาพันธ์ 2016 อึนซอได้ปรากฏตัวใน เพลง "Whatever" ของ Yoo Seung-woo ร่วมกับ จองมิน Boyfriend และ กีฮยอน Monsta X
อูจูโซนยอ ได้เดบิวต์อย่างเป็นทางการในวันที่ 25 กุมภาพันธ์ 2016 และได้ปล่อยมินิอัลบั้ม Would you like? ซึ่งเป็นอัลบั้มเดบิวต์ของพวกเธอ. ซึ่งประกอบไปด้วยไตเติ้ลแทรกอย่างเพลง Mo Mo Mo และ Catch Me. ในเพลง Mo Mo Mo นั้นได้มี อีกวางซูมาร่วมแสดง MV ด้วย ซึ่งเพลง Mo Mo Mo ได้ปล่อย MV เมื่อวันที่ 24 กุมภาพันธ์ ส่วน MV เพลง Catch me นั้น ได้ปล่อยออกมาภายหลังในวันที่ 9 มีนาคม 2016. อูจูโซนยอได้ขึ้นเดบิวต์สเตจในวันที่ 25 กุมภาพันธ์ ในรายการ M! Countdown ด้วยเพลง Catch Me และ Mo Mo Mo
ในวันที่ 11 กรกฎาคม 2016 Starship ได้ออกมายืนยันว่า ยอนจอง จาก I.O.I จะได้เข้าร่วมมาเป็นสมาชิกของวง และจะเริ่มทำการโปรโมตด้วยกันในเดือน สิงหาคม
ในเดือนสิงหาคม 2016 เอกซี่, เฉิงเซียว , ซอลอา , ซูบิน , อึนซอ , ยอรึม และ ดายอง ได้ทำโปรเจกต์ร่วมกับ Monsta X ในชื่อยูนิต Y-Teen. Y-Teen เป็นโปรเจกต์ยูนิตที่จัดทำขึ้นเพื่อโปรโมต CF models for KT’s phone fare service และจะปล่อย EPS, MV และ เนื้อหาความบันเทิงต่าง ๆ.
และในวันที่ 17 สิงหาคม 2016 อูจูโซนยอ ได้ปล่อยมินิอัลบั้มที่สองของพวกเธอ The Secret ซึ่งประกอบได้ด้วยสมาชิกทั้ง 13 คน. โดยมีเพลงไตเติ้ลแทร็คคือ Secret โดยมีดนตรี เนื้อร้องและทำนองที่ไพเราะ โดยเป็นเรื่องของหญิงสาวที่ตกหลุมรักอีกฝ่าย แต่ด้วยความที่ยังไม่รู้จักดีพอ จึงไม่สามารถแสดงความรู้สึกออกไปได้ทั้งหมด ในส่วนที่เหลือจึงเก็บไว้เป็นความลับ
2017 : มินิอัลบั้มชุดที่สาม From WJSN และ ชื่อแฟนคลับอย่างเป็นทางการ, อัลบั้มเต็มชุดแรก HAPPY MOMENT
2018 - ปัจจุบัน : มินิอัลบั้มชุดที่4 Dream your dream, China's produce 101, มินิอัลบั้มชุดที่5 WJ PLEASE ?
คิมิงาโยะ
คิมิงาโยะ เป็นเพลงชาติของประเทศญี่ปุ่น และนับได้ว่าเป็นเพลงชาติที่สั้นที่สุดในโลก โดยมีความยาวเพียง 11 ห้องเพลง มีตัวโน้ตเพียง 40 ตัว  เนื้อเพลงนั้นมาจากบทกลอนประเภทวากะในยุคเฮอังของญี่ปุ่น (ระหว่าง ค.ศ. 794 – 1185) ส่วนทำนองเพลงนั้น ได้ประพันธ์ขึ้นใหม่ในยุคเมจิ โดยทำนองแรกสุดนั้นประพันธ์โดยนักดนตรีชาวไอริชเมื่อ ค.ศ. 1869 ภายหลังราชสำนักญี่ปุ่นจึงเลือกใช้ทำนองเพลงใหม่ ซึ่งเรียบเรียงโดยนักดนตรีชาวญี่ปุ่น เป็นทำนองของเพลงคิมิงาโยะในปัจจุบัน เมื่อ ค.ศ. 1880
แม้ว่าเพลงคิมิงาโยะจะเป็นเพลงชาติของญี่ปุ่นโดยพฤตินัยมานานแล้วก็ตาม แต่การรับรองฐานะทางกฎหมายเพิ่งจะมีขึ้นในปี ค.ศ. 1999 จากการตราพระราชบัญญัติว่าด้วยธงชาติและเพลงชาติของญี่ปุ่นในปีนั้น ซึ่งหลังจากการผ่านกฎหมายดังกล่าว ก็ได้มีข้อขัดแย้งเกี่ยวกับการขับร้องและบรรเลงเพลงชาติในโรงเรียนต่าง ๆ ของญี่ปุ่นขึ้น ด้วยเหตุผลเดียวกับธงฮิโนมารุอันเป็นธงชาติของญี่ปุ่น กล่าวคือ เพลงคิมิงาโยะอ้างถึงในฐานะสัญลักษณ์ของลัทธิจักรวรรดินิยมและลัทธิทหารของญี่ปุ่น